Granlund muodosti Mikko Koivun kanssa tehokkaan tutkaparin MM-kilpailuissa vuonna 2016 ja jakoi tehoilla 4+8=12 Suomen sisäisen pistepörssin voiton ja turnauksen pistepörssin neljännen sijan Patrik Laineen kanssa. Hän voitti MM-hopeaa, ja hänet valittiin tähdistökentälliseen sekä yhdeksi Suomen kolmesta parhaasta pelaajasta. Granlund palkittiin Tanskaa vastaan pelatun puolivälieräottelun jälkeen Suomen joukkueen ottelun parhaana pelaajana.